През лятото на 970 г., след като подчинява Източна България (вижте Нашествие на Светослав I в България), киевският владетел започва военни действия срещу Византия. За защита на границата в Тракия император Йоан I Цимисхий прехвърля войски от Мала Азия начело с доместика на Изтока Варда Склир и стратопедарха Петър. Сблъсъкът между тях и киевския княз става край крепостта Аркадиопол.